Document ID: 32006D0865

NÕUKOGU OTSUS 2006/865/ÜVJP,
28. november 2006,
millega rakendatakse ühismeedet 2005/824/ÜVJP Euroopa Liidu politseimissiooni (EUPM) kohta Bosnias ja Hertsegoviinas
EUROOPA LIIDU NÕUKOGU,
võttes arvesse nõukogu 24. novembri 2005. aasta ühismeedet 2005/824/ÜVJP Euroopa Liidu politseimissiooni (EUPM) kohta Bosnias ja Hertsegoviinas, (1) eriti selle artikli 11 lõiget 2 koostoimes Euroopa Liidu lepingu artikli 23 lõike 2 teise taandega,
ning arvestades järgmist:
(1)
Nõukogu võttis 24. novembril 2005 vastu ühismeetme 2005/824/ÜVJP, millega nähti ette, et EUPMi jätkatakse 31. detsembrini 2007. 2007. aasta lähtesumma kohta tehakse otsus eraldi.
(2)
EUPMi volitusi rakendatakse olukorras, mis võib halveneda ja kahjustada Euroopa Liidu lepingu artiklis 11 sätestatud ühise välis- ja julgeolekupoliitika eesmärke,
ON TEINUD JÄRGMISE OTSUSE:
Artikkel 1
1. Ühismeetme 2005/824/ÜVJP rakendamisega seotud kulutuste katteks kavandatud 2007. aasta lähtesumma on 12 150 000 eurot.
2. Kulutusi, mida rahastatakse lõikes 1 osutatud summast, hallatakse vastavalt Euroopa Liidu üldeelarve suhtes kohaldatavatele menetlustele ja eeskirjadele selle erandiga, et eelrahastamise vahendid ei jää ühenduse omandisse.
3. Kulutused on rahastamiskõlblikud alates 21. novembrist 2006.
Artikkel 2
Käesolev otsus jõustub selle vastuvõtmise päeval.
Artikkel 3
Käesolev otsus avaldatakse Euroopa Liidu Teatajas.
Brüssel, 28. november 2006

Labels: 18
15
5